ઇંગ્લેન્ડે સર્વશ્રેષ્ઠ પ્રદર્શન કરતા સર્વાધિક 58 સુવર્ણ પદકો સહિત 174 પદક હાસલ કરીને 1986 બાદ ટોચના સ્થાને પુનરાગમન કર્યું છે. ઇગ્લેન્ડે 59 રજત અને 57 કાંસ્ય પદક જીત્યા છે. બીજી તરફ ગત કોમનવેલ્થ ગેમ્સમાં પ્રથમ રહેનાર ઓસ્ટ્રેલિયા આ વખતે બીજા ક્રમે આવ્યું છે. ઓસ્ટ્રેલિયાએ 49 સુવર્ણ, 42 રજત અને 46 કાંસ્ય પદક સાથે 137 પદક જીત્યા છે. કેનેડા ત્રીજા સ્થાને રહ્યું છે, તેણે 32 સુવર્ણ, 16 રજત અને 34 કાંસ્ય પદક જીત્યા છે. સ્કોટલેન્ડે ઇતિહાસ રચતા કારકિર્દીનું શ્રેષ્ઠ પ્રદર્શન કર્યું છે અને 53 પદક હાંસલ કર્યાં છે, તેણે 19 સુવર્ણ, 15 રજત અને 19 કાંસ્ય પદક જીત્યાં છે. તો ચાલો તસવીરો થકી જાણીએ કે ભારતના કયા કયા ખેલાડીએ કાંસ્ય પદક જીત્યો છે.